
CONSILIUL JUDEŢEAN GORJ
DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI GORJ
TÂRGU JIU / STRADA SIRETULUI / NR.24 / TEL.0253212518 / TEL.FAX.0253218011
Nr.____________/01.09.2026

ANUNŢ 

În conformitate cu prevederile Hotărârii de Guvern nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și în baza prevederilor art. XXII alin.(2), alin.(3) și alin.(6) al Legii nr.141/2025 privind unele măsuri fiscal-bugetare, cu modificările și completările ulterioare,
[bookmark: _Hlk71727038][bookmark: _Hlk94185541]Direcția Generală de Asistență Socială și Protecția Copilului Gorj organizează concurs în data de 21.09.2026, ora 10.00 (proba scrisă) și 24.09.2026 (proba de interviu), la Cantina din cadrul Complexului de recuperare și reabilitare neuropsihiatrică pentru adulți "Bîlteni", din Târgu Jiu, strada Dumbrava, nr. 34, pentru ocuparea,  pe perioadă nedeterminată, a următoarelor posturi vacante corespunzătoare unor funcții contractuale de execuție: 
- un post de terapeut ocupațional (S) cu normă întreagă și durata normală a timpului de muncă de 40 de ore pe săptămână la Centrul de criză pentru persoane adulte cu dizabilități Mătăsari,
-	un post de masor cu normă întreagă și durata normală a timpului de muncă de 40 de ore pe săptămână la Centrul de criză pentru persoane adulte cu dizabilități Mătăsari. 
Înscrierile la concurs se fac în perioada 01.09.2026 - 14.09.2026 inclusiv, până la ora 16.30, la sediul Direcției Generale de Asistență Socială și Protecției Copilului Gorj, din Târgu Jiu, strada Siretului, nr.24 – Serviciul resurse umane, salarizare, pentru funcţia publică, prevenire și protecție.
Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr.2 a Hotărârii de Guvern nr.1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
[bookmark: _Hlk126573711]f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile cu activități ce presupun contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupun examinarea fizică sau evaluarea psihologică a unei persoane;
i) curriculum vitae, model comun european.
Modelul orientativ al adeverinței menționată la lit.e) este prevăzut în anexa nr.3 a Hotărârii de Guvern nr.1336/2022.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la lit.b)-e), precum și copia certificatului de încadrare într-un grad de handicap prevăzut la alineatul anterior se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Certificatul de cazier judiciar sau, după caz, extrasul de pe cazierul judiciar poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către DGASPC Gorj, potrivit legii.
Certificatul de integritate comportamentală poate fi solicitat și de către DGASPC Gorj, cu acordul persoanei verificate, potrivit legii.
[bookmark: _Hlk126575048]Dosarele de concurs se depun la Serviciul resurse umane, salarizare, pentru funcţia publică, prevenire și protecție, la sediul DGASPC Gorj, camera 36, sau pot fi transmise de candidați prin Poșta Română, serviciul de curierat rapid sau poșta electronică înăuntrul termenului prevăzut pentru înscrierea la concurs.
În situația în care candidații transmit dosarele de concurs prin Poșta Română, serviciul de curierat rapid sau poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la lit.b)-e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
Transmiterea documentelor prin poșta electronică se realizează în format pdf cu volum maxim de 1 MB, documentele fiind acceptate doar în forma lizibilă.
Nerespectarea condițiilor de transmitere a dosarelor de concurs prin Poșta Română, serviciul de curierat rapid sau poșta electronică, conduce la respingerea candidatului.
Prin raportare la nevoile individuale, candidatul cu dizabilități poate înainta comisiei de concurs, în termenul prevăzut pentru înscrierea la concurs, propunerea sa privind instrumentele necesare pentru asigurarea accesibilității probelor de concurs.
Condiții generale de îndeplinit de către candidat pentru ocuparea postului scos la concurs:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare.
Condiţii specifice de îndeplinit de către candidat pentru ocuparea unui post de terapeut ocupațional:
 - studii superioare de lungă durată, absolvite în domeniul fundamental: ştiinţe sociale, ramura: sociologie -domeniul de licenţă: sociologie sau asistenţă socială şi ramura: psihologie şi ştiinţe comportamentale - domeniul de licenţă: psihologie specializarea psihologie sau terapie ocupațională.
 - vechime în specialitatea studiilor superioare absolvite de minim 1 an.
Condiții specifice de îndeplinit de către candidat pentru ocuparea unui post de masor:
- studii medii absolvite cu diplomă de bacalaureat,
- posesor(oare) de diplomă/certificat de absolvire curs de masor,
- vechime în funcția de masor de minim 1 an.
Concursul se va desfășura în trei etape succesive, după cum urmează:
[bookmark: _Hlk80012138]1. Etapa de selecție a dosarelor de concurs, pe baza îndeplinirii condițiilor generale și specifice de participare la concurs, se va realiza în perioada 15.09.2026 – 16.09.2026 și se va finaliza cu afișarea rezultatului la sediul și pe site-ul instituției, folosind sintagma ”admis” sau ”respins”, însoțită de motivul respingerii dosarului, după caz. Contestațiile cu privire la rezultatul selecției dosarelor de concurs se depun în maximum o zi lucrătoare (24 de ore) de la afișarea rezultatelor selecției dosarelor de către comisia de concurs. Comisia de soluționare a contestațiilor va afișa rezultatul final în termen de maximum o zi lucrătoare (24 de ore) de la expirarea termenului de depunere a contestațiilor;
2.  Proba scrisă va fi susținută în data de 21.09.2026, ora 10.00, de către candidații care au fost declarați ”admis” la rezultatul final al selecției dosarelor de concurs. Rezultatul probei scrise va fi afișat la sediul și pe site-ul instituției în termen de maximum o zi lucrătoare de la data finalizării probei, respectiv până în data de 22.09.2026 cu precizarea punctajului obținut și a sintagmei ”admis” sau ”respins”;
3.  Proba de interviu va fi susținută în data de 24.09.2026, la o oră ce va fi comunicată ulterior finalizării probei scrise, la momentul afișării rezultatelor la sediul DGASPC Gorj din Tg.Jiu, strada Siretului, nr.24. Această probă va fi susținută exclusiv de către candidații care au fost declarați ”admis” la rezultatul final de la proba scrisă.
Sunt declarați admiși la proba scrisă și la proba de interviu candidații care au obținut minimum 50 de puncte din maximum 100 de puncte.
Rezultatele probelor de concurs vor fi afișate la sediul și pe site-ul instituției, cu precizarea punctajului și a sintagmei ”admis” sau ”respins”, precum și ora la care se afișează.
După afișarea rezultatelor obținute la proba scrisă și la proba de interviu, candidații nemulțumiți pot face contestație, în termen de cel mult o zi lucrătoare (24 de ore) de la data afișării rezultatului, la sediul instituției.
Comunicarea rezultatelor la contestațiile depuse se face prin afișarea la sediul și pe site-ul instituției, în maximum o zi lucrătoare (24 de ore) de la data expirării termenului de contestație.
În situația în care nu sunt depuse contestații la proba scrisă, data și ora susținerii probei de interviu pot fi modificate, la solicitarea candidaților consemnată în scris și cu acordul comisiei de concurs.
Comunicarea rezultatelor finale ale concursului se face în termen de maximum 3 zile lucrătoare de la data susținerii ultimei probe. Punctajul final se calculează ca medie aritmetică a punctajelor obținute la proba scrisă și la proba de interviu.
Se consideră ”admis” la concurs, candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar de 50 de puncte. La punctaje egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor susține o nouă probă de interviu în urma căreia comisia de concurs va decide asupra candidatului câștigător.
Candidații nemulțumiți de modul de soluționare a contestațiilor se pot adresa instanței de contencios administrativ, în condițiile legii.
Bibliografie/tematica pentru terapeut ocupațional (studii superioare):
 1.  Atribuțiile principale îndeplinite de către Direcția Generală de Asistență Socială și Protecția Copilului, art.10 din Anexa nr.1 a H.G. nr.797/2017, pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;
2.  Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, Capitolul I- Dispozitii generale, definitii si principii, Capitolul II- Drepturile persoanelor cu handicap, Capitolul III- Servicii și prestații sociale, Secțiunea 1 Servicii sociale și Secțiunea a 4-a Centre pentru persoanele adulte cu handicap și Capitolul IV – Accesibilitate;
 3. Ordinul Ministerului Muncii, Familiei, Tineretului și Solidarității Sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități - Anexa nr.3 ”Standarde specifice minime de calitate obligatorii pentru servicii sociale cu cazare de tip Centru respiro pentru persoane adulte cu dizabilități sau Centru de criză pentru persoane adulte cu dizabilități”.
4. Legea nr. 17/2000 (r.3) privind asistenta sociala a persoanelor vârstnice, cu modificările și completările ulterioare;
5. Legea nr.292/2011, legea asistenței sociale, cu modificările și completările ulterioare.
Bibliografie/tematica pentru masor:
1. Legea nr.448/2006, (r1) privind  protecția și promovarea drepturilor persoanelor cu handicap, cu modificările și completările ulterioare, Capitolul II - Drepturile persoanelor cu handicap, Capitolul III - Servicii și prestații sociale și Capitolul IV – Accesibilitate;
2. Atribuțiile principale îndeplinite de către Direcția Generală de Asistență Socială și Protecția Copilului, art 10 din Anexa nr.1 a H.G. nr. 797/2017, pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările  şi completările ulterioare;
3. Masaj și kinetoterapie, Vasile Marcu, Editura Sport-turism, București, 1983: Masajul (pag.17-60).

Relații suplimentare la telefon 0253212518 sau la camera nr.36 - Serviciul resurse umane, salarizare, pentru funcţia publică, prevenire și protecție, sediul D.G.A.S.P.C. Gorj, resurseumane@dgaspcgorj.ro.

